Agjencia për mbrojtjen e të drejtës për qasje të lirë në informacione me karakter publik, në bazë të nenit 111 paragrafi 1 i Ligjit për procedurë të përgjithshme administrative (“Gazeta Zyrtare e Republikës së Maqedonisë” nr. 124/15), dhe në përputhje me nenin 27, nenin 34 paragrafi 1 i Ligjit për qasje të lirë në informacione me karakter publik (“Gazeta Zyrtare e Republikës së Maqedonisë” nr.101/19) dhe Udhëzuesin për zbatimin e Ligjit për qasje të lirë në informacione me karakter publik (“Gazeta zyrtare e Republikës së Maqedonisë së Veriut” nr. 60/20), duke vepruar sipas ankesës së Shoqatës për Avancim Shoqëror “Për Tetovën” – Tetovë, përmes përfaqësueses së autorizuar Elmedina Abdullai, të parashtruar kundër Komunës së Tetovës, në lidhje me lëndën Kërkesë për qasje në Informacione me karakter Publik, më 11.02.2025 solli:

**V E N D I M**

1. Ankesa e parashtruar nga Shoqata për Avancim shoqëror "Për Tetovën" - Tetovë, përmes përfaqësueses së autorizuar Elmedina Abdulai, e parashtruar kundër Komunës së Tetovës, e regjistruar në Agjencinë me nr. 08-81 më datë 27.02.2025, në lidhje me lëndën Kërkesë për qasje të lirë në informacione me karakter publik, **MIRATOHET.**
2. **URDHËROHET** poseduesi i informacionit që të veprojë sipas Kërkesës së Kërkuesit në pajtim me dispozitat e Ligjit për Qasje të Lirë në Informata me karakzter publik.
3. Poseduesi i informacionit është i detyruar ta zbatojë këtë vendim në afat prej 15 ditësh nga data e marrjes së tij dhe për këtë ta njoftojë Agjencinë.

**A R S Y E T I M**

Shoqata për Avancim Shoqëror "Për Tetovën" - Tetovë, siç thuhet në ankesë, me datë 04.02.2025 ka dorëzuar Kërkesë për qasje në informata me karakter publik në Komunën e Tetovës, duke kërkuar me postë ose e-mail që të sigurohet fotokopja ose procesverbali elektronik i të dhënave në vijim:

„1. Cilat ishin masat specifike dhe konkrete të cilat Komuna e Tetovës i ka ndërmarrë gjatë vitit 2024 për përmirësimin e cilësisë së ajrit? Ju lutem t’i përshkruani aktivitetet, projektet dhe politikat të cilat janë implementuar, si dhe rezultatet e arritura deri më tani.

1. A ka Komuna e Tetovës program vjetor për mbrojtjen e mjedisit për vitin 2024? Nëse po, ju lutemi na jepni një kopje të plotë të programit.
2. A ka hartuar Komuna e Tetovës Plan Lokal të Veprimit për Mjedisin (LEAP)? Nëse po, ju lutemi na jepni një kopje të përditësuar, së bashku me dokumentacionin që përshkruan afatet dhe aktivitetet e planifikuara.”

Poseduesi i informacionit nuk i është përgjigjur kësaj Kërkese brenda afatit të paraparë me ligj, për këtë arsye Kërkuesi i informacionit në afatin e paraparë me ligj ka parashtruar ankesë të regjistruar në Agjenci me nr. 08-81 më 27.02.2025.

Agjencia, me komunikimin elektronik nr. 08-81, datë 27.02.2025, ia ka përcjellë Ankesën Poseduesit të Informacionit dhe ka kërkuar që ai t'i përgjigjet brenda 7 ditëve dhe të dorëzojë në Agjenci të gjitha dokumentet lidhur me rastin.

Poseduesi i informacionit nuk i është përgjigjur shkresës së Agjencisë.

 Agjencia për Mbrojtjen e të Drejtës për Qasje të Lirë në Informacione me Karakter Publik, pas shqyrtimit të Ankesës dhe dokumenteve të tjera në lidhje me rastin, konstatoi se poseduesi i informacionit nuk ka vepruar në përputhje me dispozitat e Ligjit për Qasje të Lirë në Informata me Karakter Publik, gjegjësisht në afatin e përcaktuar ligjor, nuk ia ka dorëzuar kërkuesit informacionin e kërkuar, në mënyrën dhe formën e përcaktuar me ligj, në përputhje me aktin administrativ në pajtim me nenin 20 paragrafi 3 të Ligjit për Qasje të Lirë në Informata me Karakter Publik, kërkesa konsiderohet e refuzuar.

Në përputhje me sa më sipër, Agjencia për Mbrojtjen e të Drejtës për Qasje të Lirë në Informacione me Karakter Publik ka vendosur si në pjesën dispozitive të këtij vendimi.

**VENDIM JURIDIK:** Kundër këtij vendimi pala në afat prej 30 ditësh mund të ngritë kontest administrativ para Gjykatës Administrative.

 **Drejtor,**

 **Пламенка Бојчева**

Përpunoi: Makfirete Morina Sulejmani

Kontrolloi: Vasillka Pop Gjorgjieva

Miratoi: Petar Gajdov

Përktheu: m- Valon Mustafa

 Dorëzuar deri tek:

- arkivi i Agjencis

- ankuesi/kërkuesi i informacionit

- poseduesi i informacionit